laion/Wikipedia-Exotic huggingface dataset:
Safety Net

Safety Net הוא שיר שהוקלט על ידי הזמרת-יוצרת האמריקאית אריאנה גרנדה, בשיתוף הזמר-יוצר האמריקאי טיי דולה סיין, מתוך אלבום האולפן השישי שלה, Positions. השיר יצא לאור ב-30 באוקטובר 2020, ביחד עם שאר שירי האלבום, על ידי חברת התקליטים ריפבליק רקורדס. ב-24 באוקטובר 2020, הוכרז שיתוף הפעולה כרצועה השביעית באלבום באמצעות המדיה החברתית של גרנדה. לדברי טיי דולה סיין, "[גרנדה] רצתה שאעבור לאולפן... פשוט כתבנו את השיר שם ממש במקום. זה היה כבוד לעבוד איתה וקיבלנו מנגינה מדהימה". השיר נכתב על ידי גרנדה וטיי דולה סיין, ביחד עם טומי בראון, הראסקלס וסילאס דוס, הופק על ידי בראון והראסקלס, והוא בסגנון ה-R&B האלטרנטיבי, ומשלב בתוכו גם את סגנון הפופ. תוך מספר ימים, צבר השיר למעלה מ-9 מיליון השמעות ברשת הזרמת המדיה ספוטיפיי. מגזין הבילבורד דירג את השיר כשביעי הטוב ביותר באלבום, באומרו: "כשגרנדה וטיי דולה סיין מתעלמים מקפיצה מהקצה העמוק במערכת יחסים, הפקת ה'רפאים' - כל כלי ההקשה מהורהרים והכמיהה הקולית - מעלים את ספקותיהם המתמשכים וגורמים להם להיות נשמעים. אף על פי ש-'Safety Net' נשמע קצת לא בסדר עם ה-DNA עמוס המיתרים של האלבום, השיר עומד בלב מטרתו: גרנדה מצאה אהבה חדשה, ובעוד שהיא חוששת לעשות קפיצה נוספת, הלבאגן מלהיב מדי מכדי להכחיש". אריאנה גרנדה, טיי דולה סיין, טומי בראון, הראסקלס, סילאס דוס טומי בראון, הראסקלס https://twitter.com/arianagrande/status/1320108088393949186, Twitter https://twitter.com/arianatoday/status/1320119998518448128, Twitter Ariana Grande (Ft. Ty Dolla $ign) – safety net (באנגלית), נבדק ב-2020-11-04 safety net (feat. Ty Dolla $ign), נבדק ב-2020-11-04 Every Song Ranked on Ariana Grande’s ‘Positions’: Critic’s Picks, Billboard (באנגלית)
אילה גורדון

אילה גורדון (נולדה בשנת 1930) היא אוצרת ואמנית ישראלית, ממייסדות תחום החינוך לאמנות בישראל. אילה גורדון (גוייטין) נולדה בירושלים להיסטוריון שלמה דב גויטיין ולמורה לריתמיקה תרזה לבית גוטליב. אחיה הוא המפיק, במאי ועורך הטלוויזיה אילון גויטיין. היא גדלה ברחוב החבשים (כיום רחוב דבורה). בשנת 1938 עברה המשפחה להתגורר בשכונת רחביה. בראשית שנות ה-50 של המאה ה-20 למדה אמנות והדפס ב"בצלאל החדש" אצל יעקב שטיינהרדט. בשנת 1961, לאחר ששבה מלמודי חינוך ותולדות האמנות בארצות הברית, החלה לעבוד בבית הנכות הלאומי בצלאל כמדריכת אמנות ב"חוג בצלאל לנוער". בשנת 1966 הקימה את אגף הנוער ע"ש רות במוזיאון ישראל בירושלים, אותו ניהלה ואצרה את מרבית תערוכותיו עד לשנת 1991. בית הספר בצלאל החדש לאומנות ולאמנות, ירושלים, ישראל תואר שני, אוניברסיטת קולומביה, ניו יורק, ארצות הברית בעמק המצלבה, עם עובד, תל אביב, 1995 תגלית וקסם במוזיאון : פעילויות החינוך של אגף הנוער ע"ש רות 1960-1990, מוזיאון ישראל, ירושלים, 1996 איורים עבריים : הספר העברי המאויר לילדים, העידן הבינלאומי 1925-1900, מוזיאון נחום גוטמן, תל אביב, 2005 The Childhood works of artists, [חמו"ל], ירושלים, 2010 מדיה וקבצים בנושא אילה גורדון בוויקישיתוף אילה גורדון, תערוכת "מאמנות ישראל 1964" ב"בצלאל", הארץ, 15 במאי 1964 אילה גורדון, דף שער בספרייה הלאומית ערך זה הוא קצרמר בנושא ישראלים ובנושא אמנות. אתם מוזמנים לתרום לוויקיפדיה ולהרחיב אותו.
הונא גאון

רב הונאי (הונא) גאון היה מראשוני ראשי ישיבת סורא, שכיהן כגאון לאחר פטירתו של רב חנינא גאון בשנת ד'ת' (640) במשך כעשר שנים. לחלק מהדעות, נחשב עדיין לאחד מהסבוראים. חלק מדבריו מובאים בתלמוד הבבלי, ויש המייחסים לו את כתיבת הסוגיה הראשונה במסכת קידושין. נפטר בשנת ד'ת"י (650) ואחריו התמנה לגאון רב ששנא גאון. רב הונאי ומקבילו מישיבת פומבדיתא רב רבה, תיקנו תקנה משמעותית בדיני אישות, "תקנת המורדת": אשה הרוצה להתגרש מבעלה יכולה לכפות עליו לגרשה, בניגוד לדין הבסיסי שגט שניתן בכפייה הוא פסול ("גט מעושה"). הרקע ההיסטורי לתקנתם הוא שבאותה העת נכבשה הממלכה הסאסאנית בידי האימפריה המוסלמית, ובבתי הדין המוסלמיים הונהגו גירושין בכפייה. נשים יהודיות שבעליהן לא הסכימו לגרשן הלכו להתגרש בבתי דין המוסלמיים ונחשבו לגרושות מבחינה חוקית, אך מבחינה הלכתית נחשבו עדיין לנשואות, ובעקבות כך נוצרו בעיות של ממזרות, וחלקן אף עזבו את היהדות. התקנה נהגה לכל אורכה של תקופת הגאונים, ורב שרירא גאון עוד כותב שהיא נהגה בזמנו, אך כבר הרי"ף כתב שבימיו תקנה זו לא נהגה. בנוסף לתקנה זו, תיקן רב הונא איסור על אכילת "כנתא", מין חֵלֶב שהתיר התלמוד. על רב הונאי: מרדכי מרגליות, רב הונאי (הונא) גאון, בתוך: "אנציקלופדיה לחכמי התלמוד והגאונים" חלק ב', עמ' 100. על תקנת המורדת: חיים טיקוצ'ינסקי, תקנות הגאונים, ירושלים ה'תש"ך, עמ' 11–26. הרב ישראל שבתי שצ'יפנסקי התקנות בישראל ג', ירושלים ה'תשס"ד, פרק יג. בנציון שרשבסקי, דיני משפחה, ירושלים ה'תשנ"ג, 215-195. יעקב וינרוט, דין המורדת עבודת דוקטורט, תל אביב ה'תשמ"א. דוד יחזקאל, גירושין ביוזמת האישה - השפעות חיצוניות על הגירושין ביהדות, עלון המשפט העברי, לשכת עורכי הדין, גיליון 21 ניסן ה'תשע"ט, עמ' 8–9. רבי יצחק אייזיק הלוי, דורות הראשונים- מחתימת התלמוד עד סוף הגאונים, עמ' צה רבי אברהם בן דאוד, ספר הקבלה "סדר רבנן סבוראי" (עמ' 62 במהדורת נויבאואר אוקספורד ה'תרמ"ח) ורבי מנחם המאירי, פתיחה למסכת אבות. וראו בחידושי הרמב"ן למסכת קידושין, דף ג עמוד ב ובפסקי הרי"ד כתובות סד א ושו"ת הרי"ד יסמן כב וסימן נט, ובהרחבה אצל שצ'יפנסקי, הערה 19. רבי יצחק בן אבא מרי, ספר העיטור, חלק ב', שער ראשון, הכשר הבשר (דף ד' עמוד א' במהדורת ברנצקי); חידושי הרמב"ן, מסכת קידושין, דף ג', עמוד א'; חידושי הריטב"א, מסכת קידושין, דף ג', עמוד א'. מקורות אחרים, בהם אגרת רב שרירא גאון, מייחסים סוגיה זו לסבוראים. ראו אגרת רב שרירא גאון, עמ' 99–102 ועמ' 105 במהדורת לוין; תשובת רב שרירא גאון, תשובת הגאונים שערי צדק חלק ד שער ד סימן טו (מהדורת ירושלים); תשובות הגאונים חמדה גנוזה סימן קמ ובמקורות רבים נוספים רי"ף כתובות פרק ה' דף כז עמוד א בדפי הרי"ף. וכן פסקו הרמב"ם (משנה תורה לרמב"ם, ספר נשים, הלכות אישות, פרק י"ד, הלכה י"ג) והרא"ש (פסקי הרא"ש כתובות פרק ה' סימן לה) תלמוד בבלי, מסכת חולין, דף מ"ח, עמוד ב'. המקור לגזירת רב הונא הוא בספר העיטור ובחידושי הרמב"ן שצוינו לעיל.
נמל התעופה רומא-אורבה

נמל התעופה רומא-אורבה (באיטלקית: Aeroporto di Roma-Urbe) הוא נמל תעופה אזרחי קטן ברומא, הממוקם בחלקה הצפוני של העיר, באחד מעיקולי נהר הטיבר, בתוך כביש הטבעת המקיף את העיר (A90). נמל התעופה נחנך בנוכחותו של שליט איטליה הפשיסטית, בניטו מוסוליני, בשנת 1928. שמו הראשון של הנמל, שנבחר על ידי מוסוליני עצמו, היה "נמל התעופה ליטוריו" (Littorio, ליקטור). עד מלחמת העולם השנייה היה הנמל נמל התעופה האזרחי הראשי של רומא, ובסיס הפעילות של חברת התעופה הלאומית של איטליה באותה עת, אלה ליטוריה. בתוך היקף הנמל נבנה גם מסלול למרוץ מכוניות, שנקרא "מסלול המירוץ של ליטוריו" (Autodromo del Littorio). ב-1931 נערכה בנמל תחרות בין מטוס למכונית: מכונית אלפא רומאו 8C‏ 3000 התחרתה במטוס קאפרוני Ca.1000, שזכה בתחרות. במהלך המלחמה נפגע נמל התעופה קשות מהפצצות. לאחר המלחמה הופעל הנמל מחדש בשם "רומא-אורבה", אך לאחר מספר שנים הועברה הפעילות האזרחית לנמל התעופה צ'אמפינו, ונמל התעופה אורבה החל לשמש בעיקר לפעילות של מועדון תעופה, מוניות אוויר וטיסות של מטוסים קלים. כיום נמל התעופה הוא בסיסו של קלוב התעופה של רומא (Aeroclub di Roma). ב-1995 נעשה ניסיון להפעיל מן הנמל טיסות מקומיות לערים אחרות באיטליה, במטוסי נוסעים מסוג דה הבילנד קנדה דאש 7, בעלי יכולת המראה ונחיתה קצרה. החברה שעשתה את הניסיון, FAR איירליינס, נסגרה זמן קצר לאחר מכן והניסיון לא יצא אל הפועל. רשות התעופה האזרחית של איטליה (ENAC), המפעילה את הנמל, השקיעה ב-2010 800,000 אירו בטרמינל חדש למסוקים. ב-1948 חנו בנמל מספר מטוסי נורדואין UC-64A נורסמן שנרכשו על ידי אנשי הרכש של חיל האוויר הישראלי המתהוה, מעודפי חילות האוויר של צבא ארצות הברית, במטרה להכשירם לטיסה ישירה לארץ ישראל. במהלך טיסת ניסוי התרסק אחד המטוסים, ושני טייסיו, לאונרד כהן וג'ורג' ברלינג, נהרגו. ב-18 בספטמבר 1997 התקיימה בנמל הופעה של להקת U2, שהייתה חלק מסיור ההופעות שלה באותה שנה, שנקרא פופ מארט. קהל של 70,000 איש השתתפו בהופעה. מדיה וקבצים בנושא נמל התעופה רומא-אורבה בוויקישיתוף אתר האינטרנט הרשמי של נמל התעופה רומא-אורבה
בלטונקנשה

בלטונקנשה (בהונגרית: Balatonkenese) היא עיירת נופש ודייג במחוז וספרם שבמרכז הונגריה. בשנת 2014 התפצל מהעיר הכפר בלטונאקרטיה וקיבל עצמאות. בבלטונקנשה חיו יהודים בתקופות זמן שונות. במקום היה בית קברות יהודי שנהרס ונעלם מדיה וקבצים בנושא בלטונקנשה בוויקישיתוף אתר האינטרנט הרשמי של בלטונקנשה (בהונגרית) נתוני היישוב באתר הלמ"ס ההונגרי בתי קברות יהודיים בהונגריה שנחרשו ונהרסו מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פורמט BED

פורמט BED (ראשי תיבות של Browser Extensible Data) הוא מונח בביואינפורמטיקה המתאר פורמט של קובץ טקסט שמשמש לאחסון מידע גנומי כקואורדינטות ובנוסף מאחסן מידע מאנוטציית DNA. הפורמט מציג את המידע כעמודות המופרדות על ידי רווח או טאב, כאשר כל עמודה מכילה מידע שונה. פורמט BED פותח במהלך פרויקט גנום האדם ולאחר מכן אומץ לשימוש על ידי פרויקטים נוספים. כתוצאה משימוש נרחב בפורמט BED בעולם הביואינפורמטיקה, פורמט זה הפך לסטנדרט. אחד היתרונות העיקריים של פורמט BED הוא הצגת המידע הגנומי כקואורדינטות במקום הצגת המידע כרצף נוקלאוטידים. אופן הצגה זה מקל על קריאת וניתוח המידע בשפת תסריט כגון: Python‏, Ruby,‏ Perl ובכלים מיוחדים כמו BEDTools. בסוף המאה העשרים הופיעו הפרויקטים הראשונים לריצוף הגנום המלא. בין הפרויקטים הללו, פרויקט הגנום האנושי היה הבולט ביותר באותה תקופה, מטרתו הייתה לרצף לראשונה גנום של כמה ג'יגה-בסיסים. עם יצירת רצף הגנום, נדרש ממרכזי הריצוף לפתח כלים לעיבוד הנתונים וניתוח אוטומטי שלהם. עקב דרישה זאת, פורמטים רבים נוצרו כגון: FASTQ, ‏ GTF&GFF‏, BED. לקובץ BED אין מפרט ספציפי, עם זאת התיאור שמספק דפדפן הגנום UCSC נמצא בשימוש רחב. לקובץ BED קיימות לפחות 3 עמודות, אליהן ניתן להוסיף עוד 9 עמודות (סה"כ 12 עמודות). שלוש עמודות החובה הן: Chromosome – מספר הכרומוזום בו נמצא מקטע ה-DNA שרוצף. לרוב ניתן יהיה למצוא את התבנית הבאה: המילה ch ולאחר מכן מספר הכרומוזום הרלוונטי. Start position – נקודת ההתחלה של הרצף. End position – נקודת הסיום של הרצף. תשע העמודות הנוספות מספקות מידע נוסף על הרצף. בין העמודות יש להפריד בין רווחים או טאב. כמו כן, כל שורה בקובץ חייבת להכיל את אותו מספר עמודות. קובץ BED בפורמט מינימלי: קובץ BED עם 9 עמודות: קובץ מפורמט BED נשמר לרוב בסיומת "bed.". לעיתים מוסיפים את מספר העמודות בסיום הקובץ. לדוגמה: הפורמט המינימלי בעל 3 עמודות יסתיים ב"bed3.", פורמט עם 6 עמודות יסתיים ב"bed6.". W. James Kent, Charles W. Sugnet, Terrence S. Furey, Krishna M. Roskin, The Human Genome Browser at UCSC, Genome Research 12, 2002-6, עמ' 996–1006 doi: 10.1101/gr.229102 Peter J. A. Cock, Christopher J. Fields, Naohisa Goto, Michael L. Heuer, The Sanger FASTQ file format for sequences with quality scores, and the Solexa/Illumina FASTQ variants, Nucleic Acids Research 38, 2010-4, עמ' 1767–1771 doi: 10.1093/nar/gkp1137 Geo Pertea, Mihaela Pertea, GFF Utilities: GffRead and GffCompare, F1000Research 9, 2020-09-09 doi: 10.12688/f1000research.23297.2 Genome Browser FAQ, genome.cse.ucsc.edu Datatypes, galaxyproject.org
בן-ציון חלפון

בן-ציון חלפון (1930 – 21 בספטמבר 1977) היה חקלאי וחבר הכנסת מטעם המערך. כנער הצטרף חלפון לתנועת נוער ציונית וב-1947, בגיל 17, העפיל לישראל דרך איטליה על אונית המעפילים "מדינת היהודים". בארץ התגייס לפלמ"ח ושרת בקרבות חטיבת יפתח במלחמת העצמאות. בשנת 1949 החל לפעול לקליטת עולי לוב בארץ והיה ממייסדי מושב העובדים "חצב" בקרבת גדרה. בחצב התבלט חלפון במנהיגותו במאבק על אופי החיים במושב. בספטמבר 1954 ניצלו הוא ורעייתו ממטען גדול שהצמיד מחבל לקיר ביתו במטרה לפגוע בהם. חלפון היה פעיל במוסדות תנועת המושבים בדרום ונציגם במוסדות מפלגת העבודה. והיה נציג המושבים. בשנים 1969–1977 כיהן כחבר הכנסת מטעם המערך בכנסות השביעית והשמינית, בממשלה החמש עשרה כסגן שר החקלאות בשנים 1969–1974. בן ציון חלפון נהרג בתאונת דרכים באזור צומת גדרה בגיל 47 ונקבר בהר הזיתים לצדו של זלמן ארן. ב-2006 נקרא המוזיאון הארכאולוגי בקהילייה החינוכית ניצנה על שמו של חלפון, ובו פריטים שנחשפו בתל ניצנה הסמוך. הניח אשה, מלכה, וחמש בנות ובהן הזמרת והשחקנית עינת שרוף. מדיה וקבצים בנושא בן-ציון חלפון בוויקישיתוף בן-ציון חלפון, באתר הכנסת בן-ציון חלפון, באתר כנסת פתוחה אלי אלון, בן-ציון חלפון -40 שנה למותו, באתר News1 מחלקה ראשונה, 3 באוקטובר 2017 כרטיס הקבר של בן-ציון חלפון, באתר הר הזיתים בספרו של אליאב "קפיצת הדרך" (הוצאת עם עובד, 1970) יש פרק מיוחד, "הקרב על חצב", המתאר את התקופה ההיא (עמ' 37 - 49) אלי אלון, בן-ציון חלפון - 40 שנה למותו, באתר News1 מחלקה ראשונה, 3 באוקטובר 2017 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
A Very Kacey Christmas

A Very Kacey Christmas הוא אלבום חג המולד הראשון שהקליטה הזמרת-יוצרת האמריקאית קייסי מאסגרייבס. האלבום יצא לאור ב-28 באוקטובר 2016, לכבוד חג המולד, תוך שבמהלכו הקליטה מאסגרייבס שירים ידועים כמו "What Are You Doing New Year's Eve?" ו-"Have Yourself a Merry Little Christmas". האלבום הגיע למקום התשיעי במצעד אלבומי החג. מידע על האלבום A Very Kacey Christmas באתר MusicBrainz מידע על האלבום A Very Kacey Christmas באתר AllMusic האלבום A Very Kacey Christmas באתר Discogs האלבום A Very Kacey Christmas באתר ספוטיפיי A Very Kacey Christmas by Kacey Musgraves, Apple Music (באנגלית) Kacey Musgraves, Billboard "Kacey Musgraves: A Very Kacey Christmas: Music". ASIN B01LSVGCHO. Retrieved September 12, 2016., www.amazon.com
A Very Trainor Christmas

A Very Trainor Christmas הוא אלבום חג המולד הראשון של הזמרת האמריקאית מייגן טריינור, ואלבום האולפן השביעי שלה. האלבום יצא לאור ב-30 באוקטובר 2020 דרך חברת התקליטים אפיק רקורדס וחברת התקליטים של טריינור, Honest OG Recordings. האלבום כולל גרסאות כיסוי לשירי חג המולד יחד עם שישה שירים מקוריים של טריינור. מידע על האלבום A Very Trainor Christmas באתר MusicBrainz האלבום A Very Trainor Christmas באתר אפל מיוזיק A Very Trainor Christmas by Meghan Trainor, Apple Music (באנגלית) Meghan Trainor Releases First Christmas Album, ‘A Very Trainor Christmas’, Today Via Epic Records, RESPECT., ‏2020-11-01 (באנגלית)
ריף פרץ

ריף פרץ (נולד ב-25 בפברואר 1991) הוא כדורגלן עבר ישראלי, ששיחק בעיקר בעמדת הבלם. פרץ הצטרף למחלקת הנוער של מכבי תל אביב ב-2006. ב-15 באוגוסט 2009 ערך את הופעת הבכורה בקבוצה הבוגרת של מכבי תל אביב, כאשר שותף במשחק גביע הטוטו נגד הפועל רמת גן. בעונת 2010/2011 הופיע ב-8 משחקי ליגת העל במקביל ל-18 הופעות בליגת העל לנוער, וזכה עם קבוצת הנוער בדאבל בעונה זו. בנובמבר 2013 שב מפציעה ארוכה, וחזר לקחת חלק במספר משחקים עם קבוצתו מכבי תל אביב, עד שבפברואר 2014 הושאל לעירוני ניר רמת השרון. ביולי 2014 הושאל להפועל פתח תקווה, ובפברואר 2015 הושאל להפועל רמת גן עד סוף העונה. ב-2016 שוחרר פרץ ממכבי תל אביב, וחתם בהפועל הוד השרון מליגה א'. בנובמבר 2017 חתם בשמשון תל אביב מליגה ב'. שיחק בנבחרות הנוער של ישראל, ב-2012 עבר פציעה ברצועה הצולבת הקדמית, במהלך משחק אימון של הנבחרת הצעירה, והוא חזר לשחק באפריל 2013 ושותף במספר משחקים עד שנפצע שוב. פרץ הוא בנו של כדורגלן העבר יעקב פרץ. אחיו הצעיר הוא כדורגלן נבחרת ישראל ומכבי תל אביב, דור פרץ. מכבי תל אביב אליפות: 2012/2013 ריף פרץ, באתר Transfermarkt ריף פרץ, באתר Soccerway ריף פרץ, באתר FootballDatabase.eu רז אמיר, ‏בית הלוחם: ריף פרץ פותח דף חדש ברמה"ש, באתר ONE‏, 4 בפברואר 2014 גיא גפן ומיכאל וייסרמן, ריף פרץ חתם בהפועל הוד השרון, באתר דאבל פס, ערוץ הספורט, ‏16 בנובמבר 2016 אוהד רון, ריף פרץ חתם בשמשון תל אביב, באתר גולר, ‏21 בנובמבר 2017
הרי דנפלד

הרי דנפלד (באנגלית: Denfeld Mountains) הם קבוצה של הרים ברכסי פורד, בארץ מרי בירד, שבאנטארקטיקה. ההרים מצויים בין קרחון עמק קרוואס, לבין קרחון ארתור. שיא גובהם של הרי דנפלד 577 מטרים מעל פני הים; והם ההר ה-4,973 בגובהו באנטארקטיקה. ההרים נחקרו על ידי משלחות בירד לחקר אנטארקטיקה (שחקרו את אנטארקטיקה בשנים 1928 -1930 ו- 1933- 1935) וכן על ידי השירות האנטארקטי של ארצות הברית (שחקר את אנטארקטיקה בין השנים 1939 -1941), כל משלחות אלה - בפיקודו של אדמירל אחורי ריצ'רד בירד. ההרים נקראו על שמו של אדמירל לואיס אי. דנפלד (Louis E. Denfeld), שכיהן כראש מחלקת המבצעים הימיים של צי ארצות הברית, וחבר של המטות המשולבים של ארצות הברית (בשנים 1947–1949), אשר סייע בתכנון וארגון של מבצע קפיצה לגובה (שנערך בין השנים 1946–1947) בפיקודו של ריצ'רד בירד). • C.J. Adams (1987), Geochronology of granite terranes in the Ford Ranges, Marie Byrd Land, West Antarctica, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193 • New Zealand Journal of Geology and Geophysics, Feb 1958 P 61 הרי דנפלד באתר הסקר הגאולוגי של ארצות הברית הר דנפלד באתר הגאזט האנטארקטי של ממשלת אוסטרליה הרי דנפלד באתר הגאזט האנטארקטי המשווה SCAR של ממשלת אוסטרליה מפת אזור הרי דנפלד מחשבון מרחקים - המרחק מהרי דנפלד לאתרים סמוכים תרשים הנוף הנשקף מהרי דנפלד באתר peakvisor מפה טופוגרפית תלת־ממדית של הרי דנפלד נתוני זריחת/שקיעת שמש/ירח עדכניים עבור הרי דנפלד מזג אוויר נוכחי מעודכן בהרי דנפלד תחזית מזג אוויר עדכנית ארוכת טווח עבור הרי דנפלד סטטיסטיקות מזג אוויר ונתוני מזג אוויר היסטוריים עבור הרי דנפלד גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי הרי אנטארקטיקה לפי גובהם
בלטונפקאיאר

בלטונפקאיאר (בהונגרית: Balatonfőkajár) הוא כפר במחוז וספרם שבמרכז הונגריה. כמו כפרים רבים באירופה גם בבלטונפקאיאר מספר התושבים נמצא בירידה. כך, בשנת 1990 חיו בכפר 1,453 תושבים, ובשנת 2020 רק 1,328 תושבים. בבלטונפקאיאר חיו יהודים בתקופות זמן שונות. מוריץ דסאואר (24 במאי 1842 – מיינינגן, 17 באפריל 1895) היה רב הונגרי מדיה וקבצים בנושא בלטונפקאיאר בוויקישיתוף אתר האינטרנט הרשמי של בלטונפקאיאר נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
The Kacey Musgraves Christmas Show (אלבום)

The Kacey Musgraves Christmas Show הוא אלבום חג המולד השני והפסקול הראשון שהקליטה הזמרת-יוצרת האמריקאית קייסי מאסגרייבס. הוא יצא לאור ב-28 בנובמבר 2019, לכבוד חג המולד, תוך שבמהלכו הקליטה מאסגרייבס שירים ידועים כמו "Rockin' Around the Christmas Tree" ו-"Present Without a Bow". האלבום הגיע למקום התשיעי במצעד אלבומי החג. הפסקול הוקלט בשנת 2019 ויצא לאור בנובמבר באותה השנה לכבוד חג המולד, תוך שהיה לפסקול הרשמי של הספיישטל הטלוויזיוני The Kacey Musgraves Christmas Show, אותו הנחתה מאסגרייבס ב-28 בנובמבר 2019. במהלך הספיישל הטלוויזיוני, אירחה ידוענים כמו קנדל ג'נר, טרוי סיון וקמילה קביו. כלפי הפסקול הופנו ביקורות חיוביות הן מטעם AllMusic, והן מטעם American Songwriter. מידע על האלבום The Kacey Musgraves Christmas Show באתר MusicBrainz האלבום The Kacey Musgraves Christmas Show באתר Discogs האלבום The Kacey Musgraves Christmas Show באתר אפל מיוזיק בן וינסטון, אמה קונוויי, ג'ייסון אוון, קייסי מאסגרייבס, קייל ראיין, הורלבוט, מיסה אריאגה The Kacey Musgraves Christmas Show by Kacey Musgraves, Apple Music (באנגלית) Kacey Musgraves, Billboard Cat Zhang, The Kacey Musgraves Christmas Show Tries to Be Too Many Things at Once, Pitchfork (באנגלית) The Kacey Musgraves Christmas Show (2019) (באנגלית), נבדק ב-2020-11-05 The Kacey Musgraves Christmas Show, 2019-11-29, נבדק ב-2020-11-05 The Kacey Musgraves Christmas Show - Kacey Musgraves | Songs, Reviews, Credits | AllMusic (באנגלית אמריקאית), נבדק ב-2020-11-05 Album Review: 'The Kacey Musgraves Christmas Show' « American Songwriter, American Songwriter, ‏2019-12-04 (באנגלית) "The Kacey Musgraves Christmas Show (CD)". Amazon. Retrieved November 4, 2020., www.amazon.com
סעדיה הלוי אשכנזי

רבי סעדיה הלוי המכונה מירקאדו (נולד בא' בכסלו ה'תקכ"ח, 22 בנובמבר 1767) היה פוסק הלכה, ומרבני העיר איזמיר שבטורקיה. נולד באיזמיר, לאביו אברהם הלוי. בבר המצווה שלו נשא נאום שהפליא את שומעיו בגדולתו כבר בגיל זה. בבחרותו למד אצל הרב אלישע שוחמי. בי"א באייר ה'תקנ"ג נפטרה רעייתו בגיל צעיר, ובהספד לה כתב "שבחיים חיותה לא הפילה דבר מדברי ארצה, ומכל שכן עכשיו שמתה בעווה"ר, שבודאי אני חייב להתעסק בהספדה, לספוד לצרה ולבכותה, וכן לעשות השתדלות כדי לקבור אותה בקבר טוב ולעשות כל דצריך לפי הכבוד". תאריך פטירתו לא ידוע, אך ידוע שנפטר קודם שנת ה'תר"א, בה יצא ספרו. נכדתו קאדין רחל נישאה לרבי רחמים נסים יצחק פלאג'י, בנו של רבי חיים פלאג'י. בין המחותנים היה קשר רב שנים, והרב פלאג'י הביאו רבות בספריו. ציטוט מעניין שמביא בשמו הרב פלאג'י "ובכתבי הקודש להרב סעדיה הלוי ז"ל בעל ס' נוה צדק, נמצא כתוב דיש להיזהר שלא לעשות זיווג עם אשתו בלילה שנולד הנביא שלהם דקורין לא כן תדפנו רוח, כי הזמן גרמא שיוליד בן פריץ. וגילה הרב בעש"ט זיע"א דמשומדים שיש בעולם הן הם שיצאו מזיווג אותה הלילה". בשנת ה'תר"א 1840 יצא לאור ספרו נווה צדק על יד החזקה לרמב"ם ובסופו לקט חידושים ודרשות, בהשתדלות בנו אברהם חיים הלוי, אשר נודע כמומחה לענייני טריפות. האמין בלימוד תורה לצד עיסוק במלאכה, ולא רצה ליהנות מכתרה של תורה. וכן כותב בהקדמתו לספרו "שלש שעות ראשונות ביום יצא אדם לפעולתו ולעבודתו, ואחרי כן עלה אל ביתו יושב ודן בעומקא של הלכה". ספרי רבי מירקאדו סעדיה הלוי, באתר הספרייה הלאומית נוה צדק, דף לד, א נדפס בסוף ספרו נוה צדק, דרוש א נווה צדק דף פ"ד ע"ג ספר נווה צדק, דרוש ו להספד דף קג ע"א ר' רחמים נסים יצחק פאלאג'י, יפה ללב, ג, אורח חיים סי' תכה, דף יג ע"א. ימצא חיים סימן ע"ג, אות ט. הקדמת המגיה לספר נווה צדק. בהתאסף גיליון ט"ז, ירושלים: איגוד עמלי התורה, תשפ"א
שלמה הכהן זאגורי

הרב שלמה הכהן סקַלִי אַ-זַאגוּרִי הוא צאצא למשפחת כהן-סקלי, דיין, פוסק הלכה ומחכמי מרוקו, רב העיר תאורירת ומחבר הספר "ויקץ שלמה". חתנו של הרב דוד הכהן סקלי. נולד בדבדו בשנת ה'תרמ”ח - 1888 לאביו רבי יצחק הכהן זאגורי לבית כהן סקלי ואמו עישה. בגיל שמונה התייתם מאביו ועבר לגור אצל דודו רבי מרדכי כהן זאגורי שעבד כסופר סת"ם. בילדותו למד אצל רבי משה בן גיגי, ולאחר מכן עבר ללמוד אצל רבי שלמה הכהן צבאן (הרש"ך), ובשנת ה'תר"ע - 1909 נישא לבתו של רבי דוד הכהן סקלי, ראב"ד אוראן ומגדולי חכמי מרוקו. כעבור שנה, בשנת ה'תרע"א 1910 בהיותו בן 22 בלבד התמנה לרב הערים תאורירת (כיום ורזאזאת) וברגן. בתפקיד זה שימש למעלה מעשרים שנה, ובהן הקים תלמוד תורה לילדים, וכן ישיבה שהוא עמד בראשותה. בשנת ה'תרצ"ג - 1933 יצא ממרוקו לשליחות מטעם כוללות העדה המערבית, הגיע לטריפולי ומשם המשיך לישראל. וממנה יצא לשליחות נוספת לארצות צפון אפריקה. בין השנים ה'תש"ה -ה'תש"ט נקרא לשמש כדיין בעיר אוג’דה, לאחר מכן התבקש על ידי בית הדין הגבוה של מרוקו לשמש כדיין במאזאגן. למרות משרתו הרמה והמשכורת הגבוהה שלוותה לה, הרב הכהן זאגורי המתין לרגע בו יוכל לעלות לארץ ישראל וכשהתאפשר לו נטש את משרתו ועלה. בשנת ה'תשט"ו 1955 עלה לארץ ועמו עשרה ספרי תורה. בהגיעו ארצה מסר אותם לשר הדתות דאז חיים משה שפירא, כדי שיחלק אותם ביישובים הזקוקים להם. הוא קבע את מושבו בשכונת קטמון הישנה ירושלים, בה התמנה לרב השכונה ושימש כמורה הוראה. ראה בחיוב את הקמת מדינת ישראל ודרש בשבחה. לרב כהן זאגורי נולדו שמונה בנים. שניים מהם, אברהם ויעקב, שיכל בשנת 1967 על המשחתת אח"י אילת כשהוטבעה על ידי המצרים. בשנת ה'תש"ל - 1970 יצא לאור ספרו “ויקץ שלמה”, וזכה להסכמות מאת גדולי חכמי מרוקו שחיו בארץ אז, רבי יוסף משאש - רב הערים תלמיסאן וחיפה, רבי מאיר ועקנין רב העיר טבריה, רבי יהושע מאמאן רב הערים מרקש ונהריה ועוד. הרב זאגורי נפטר ביום ט"ז בשבט ה'תשל"ז - 4 בפברואר 1977 ונטמן בהר המנוחות. דבדו אליהו מרציאנו, דבדו עיר הכהנים, הוצאת אור המערב, תשע"ב וייקץ שלמה, באתר אוצר החכמה אתר מורשת כהן-סקלי קהילת יהודי דבדו, באתר "אנו – מוזיאון העם היהודי" תמונת רבי שלמה הכהן זאגורי, באתר מורשת יהודי דבדו חכם שלמה הכהן סקלי א-זאגורי, באתר החכם היומי הקדמת רבי אברהם אלמליח לספר ויקץ שלמה, ירושלים, תש"ל ויקץ שלמה דרוש לשבח א"י: "אנחנו שזכינו לראות ביישוב הארץ כזה בנוי לתלפיות וארמון על משפטו ישב... עלינו לשבח לאדון הכל הנותן כח וגבורה אשר עזר את עם ישראל ובראשם רבנים שרים ונכבדים יועצי הארץ, אשר עמדו בכוחם ואנם לקיום מדינת ישראל".
הרי מקיי

הרי מקיי או הרי קלרנס מקיי (באנגלית: Mackay Mountains או Clarence Mackay Mountains) הם הרים נישאים ובולטים, ברכסי פורד, בארץ מרי בירד שבאנטארקטיקה. ההרים ממוקמת 19 קילומטרים מדרום להרי אלגייני. גובהם של ההרים 960 מטרים מעל פני הים; והם ההר ה-4,207 בגובהו באנטארקטיקה. ההרים התגלו בשנת 1934, על ידי משלחת בירד לחקר אנטארקטיקה, שנערכה בפיקודו של ריצ'רד בירד. בירד נתן להרים את שמם. ההרים נקראו על שמו של קלרנס מקיי (Clarence Mackay), שהיה יושב ראש הנהלת חברת הדואר והטלגרף והכבלים (Postal Telegraph and Cable Corporation) וכן נשיא חברת הטלגרף והרדיו של מקיי (Mackay Radio and Telegraph Company), שהיה תומך של משלחת בירד שגילתה את ההרים בשנת 1934. Joachim Fromhold, Geochronological studies of the Swanson Formation of Marie Byrd Land, West Antarctica, and correlation with northern Victoria Land, East Antarctica, and South Island, New Zealand, New Zealand Journal of Geology and Geophysics, 29:3, 345-358, https://doi.org/10.1080/00288306.1986.10422157 Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 505 הרי מקיי באתר הסקר הגאולוגי של ארצות הברית הרי מקיי באתר הגאזט האנטארקטי של ממשלת אוסטרליה הרי מקיי באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרי מקיי מפת אזור הרי מקיי מחשבון מרחקים - המרחק מהרי מקיי לאתרים סמוכים נתוני זריחת/שקיעת שמש/ירח בהרי מקיי מזג אוויר נוכחי עדכני בהרי מקיי תחזית מזג אוויר עדכנית ארוכת טווח עבור הרי מקיי סטטיסטיקות מזג אוויר עבור הרי מקיי גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי הרי אנטארקטיקה לפי גובהם